Den nordjyske virksomhed Hydrema har indgået en aftale med GDELS MOWAG om en slutmontage af ordren på Piranha 5 til det danske forsvar. Det er en femårig aftale, hvor virksomheden skal sørge for slutmontagen af køretøjerne Piranha 5 i Støvring. Den nye ordre vil betyde, at Hydrema får en del mere at se til i årene fremover. Aftalen lyder på 290 køretøjer, og opgaven er allerede planlagt, og den første leverance til forsvaret kommer i 2. kvartal i 2018, skriver de i en pressemeddelelse. Hydrema ser denne ordre som begyndelsen på et længevarende samarbejde med GDELS MOWAG i Schweitz, der allerede er et samarebjde med om dozerblade til Piranha 5. De første blev leveret i sommer til videre test. - Vi er selvfølgelig stolte over, at vi er blevet valgt og går til opgaven med kort varsel, så vi vil kunne levere til forsvaret uden forsinkelser. Med den tætte relation Hydrema allerede har med Forsvaret, giver det god mening at samarbejde med GDELS MOWAG og udvide vores portefølje overfor FMI (Forsvarsministeriets Materiel- og Indkøbsstyrelse), da vi allerede er leverandører af såvel service som materiel til Forsvaret, en rolle som vi også gerne varetager som strategisk partner for GDELS MOWAG, siger Hydremas direktør Jan Werner Jensen, i en pressemeddelelse.
En femårig aftale på slutmontage af køretøjerne Piranha 5 i Støvring og vil betyde forøget aktivitet hos Hydrema i årene fremover.